Sewe ‘korrupte’ polisiebeamptes kry borgtogFoto: SAPD/Facebook Sewe polisiebeamptes, wat tereg staan op aanklagte van bedrog, korrupsie en diefstal van miljoene rande, is vrygelaat op borgtog van R 5 000 elk. Kapt. Philani Nkwalase, woordvoerder vir die Valke, het gesê lt.kol. LJ Dodo (48), lt.kol. TJ Mokhethi (48), konst. MP Motsoeneng(31), konst. MI Madumisa (37), konst. KI Sereco (37) en Mpho Godfrey Selesho (35), ŉ finansiële klerk, is deur die Valke in hegtenis geneem en het Woensdag in die Bloemfonteinse handelshof verskyn vir bedrog, korrupsie en diefstal van oor die R5 miljoen. Nog twee verdagtes is intussen Woensdag in hegtenis geneem. Konst. PG Sedio (35) en ŉ lid van die publiek is vasgetrek en het saam met die ander verdagtes verskyn. Nkwalase het gesê die ondersoek het aangedui senior beamptes se persoonlike besonderhede is gebruik om vervalste eise in te dien vir onder andere maaltye en verblyf. Die ongerymdhede het tussen April 2015 en September 2016 plaasgevind. Die saak is uitgestel tot 3 Maart.